ร้านศาลาไทย เดิมอยู่ตรงหัวมุมถนน สีลม-มเหศักดิ์ ครับ ปัจจุบันย้ายมาอยู่ที่ถนนพระราม 3 ตรงข้ามวัดดอกไม้ครับ โดยจะอยู่ในเวิ้งด้านใน ถ้าไม่คุ้นทางลองสังเกต Lion ดูครับ จะเลยมาหน่อยแล้วมีร้านนวด ดิ อโรคายา อยู่ด้านหน้า

ร้านจะมีส่วน indoor กับระเบียง outdoor ซึ่งจะมองเห็นแม่น้ำเจ้าพระยากับสะพานพระราม 9 ครับ ช่วงเย็นๆก็สวยดีครับ

อาหาร ขนมผักกาดทอด จานนี้อร่อยมาก นิ่ม และมีรสไช้เท้าแบบเต็มๆ

หมูกรอบ หนังกรอบอร่อยตามที่หลายๆท่านว่าไว้ แต่ยังชอบของ Ah Yat มากกว่าครับ

ซุปข้าวโพด / หอยเชลผัดซอส XO ธรรมดาครับ

ชาหมูยัดไส้เกาลัด หน้าตาดูดีแต่ไม่อร่อยเลย จืดมาก

ปลาฉิกขักอบเต้าซี่ เต้าซี่ผสมกากหมูอร่อยมาก แต่เนื้อปลาแห้งไปครับ อร่อยไม่คุ้มความลำบาก

ราดหน้าปลา ผัดเส้นดีมาก แต่ส่วนอื่นเฉยๆครับ

ราคา: ราวๆ 500-600 บาทต่อคน

สรุป 3 ดาวครับ